|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | ***UIT DIE PEN VAN DIE CEO (28/19)***  **(Volg my op Twitter justchad\_cga)**  *Justin Chadwick 12 Julie 2019* | CGA_Eng_Fax_logo_72 | | | ***“ A little learning is a dangerous thing but a lot of ignorance is just as bad” Bob Edwards*** | | | **FARMERS WEEKLY AGRIBUSINESS AFRIKA KONFERENSIE**  Die afgelope week was ek bevoorreg om deel van die Farmers Weekly Agribusiness Afrika konferensie te wees. Ek is gevra om te identifiseer wat die sitrusbedryf in Suider-Afrika goed gedoen het en wat beter gedoen kon word. Na my mening kan die volgende geïdentifiseer word: **Navorsing** - Suid-Afrika het sitrusnavorsers wat beskou word as van die bestes in die wêreld. Citrus Research International se navorsers ontvang oproepe van regoor die wêreld om by navorsingsprojekte en navorsingswerkgroepe betrokke te wees, asook om by simposiums en konferensies as sprekers op te tree. Navorsing is die basis waarop die bedryf gebou is. **Nakoming** - Produsente en die Departement van Landbou verseker dat hulle aan fitosanitêre en sanitêre vereistes voldoen – ongeag of hulle daarmee saamstem of nie. Gevolglik is die onderskeppings onbeduidend op die twee miljoen ton uitvoervrugte. **Verbruikersversekering** - Produsente is bewus van die verbruikers se vereistes om rentmeesters van die omgewing te wees, en om te verseker dat arbeid met billikheid en binne die wetlike vereistes behandel word. Hulle moet aan privaat standaarde voldoen - en het dit so gedoen dat hulle voorkeurverskaffers van suidelike halfrond sitrus in die meeste veeleisende markte is. **Menslike kapitaal** - die sitrusbedryf is so goed soos die mense wat daarin werk. Deur die werk van die Citrus Academy, het produsente belê in opkomende belowende, jong talent wat sal verseker dat die bedryf altyd toegerus is om uitdagings aan te spreek**. Kwaliteit** - selfs in 'n oorvoorsiene mark, verkoop gehalte vrugte. Suider-Afrika se sitrusbedryf fokus op kwaliteit. Jare van navorsing en eksperimentering het tot kundigheid in temperatuurbestuur, verpakking en alle verskepingsverwante sake gelei. **Eenheid** - eenheid is mag en die feit dat produsente in Suid-Afrika, Zimbabwe en Swaziland saamwerk, maak hulle sterker. Hierdie eenheid word versterk deur noue samewerking met ander in die waardeketting (Fresh Produce Exporters Forum, Perishable Products Export Control Board, Nasionale Landboubemarkingsraad en Regering (veral Departemente van Landbou, Handel en Internasionale Betrekkinge).  Waarop kon ons verbeter ? (Wat  moet ons beter doen om die 25% meer sitrus in die volgende drie tot vyf jaar te verkoop): **Markontwikkeling** - in die gereguleerde era is Suid-Afrika aan die gemeenskaplike Outspan-handelsmerk geken. Sedert deregulering verteenwoordig 'n oorvloed handelsmerke nou Suider-Afrika se sitrus. As gevolg hiervan het Suid-Afrika 'n mate van veld verloor aan lande wat hul vrugte onder een gemeenskaplike logo of handelsmerk bemark. **Handelsooreenkomste** - mededingers in die suidelike halfrond is uiters aktief in die ondertekening van Vrye Handelsooreenkomste (FTA's), veral met Asiatiese lande. Byvoorbeeld, Australië het FTA's met China, Indonesië, Viëtnam, Filippyne, Japan, Maleisië, Suid-Korea en Thailand. Suid-Afrika het nie 'n enkele FTA met enige van hierdie lande nie. **Marknavorsing** - dit is belangrik dat die bedryf voortdurend meer markgeleenthede ondersoek. **Logistiek en Infrastruktuur** - die koms van houers het aansienlike verskuiwings in logistiek en infrastruktuur beteken. Spoorvervoer uit produksiestreke is deur padvervoer vervang, wat druk op padinfrastruktuur plaas en padkwaliteit en verkeersvloei beïnvloed. Daar was min belegging in die hawe-omgewing om die bykomende behoeftes van verhoogde uitvoervolumes te hanteer, terwyl die groei in markte wat koue verskeping benodig, ook ‘n invloed op koelkamers het. Die huidige arbeidsversteurings in die hawe toon die kwesbaarheid van invoerders en uitvoerders - 'n monopolie hawe-operateur. Vertragings in PE het na Durban en Kaapstad verskuif met ‘n verwoestende impak op die sitrusbedryf. **Openbare Privaat Vennootskappe** - Die sitrusbedryf het baie in Suid-Afrika belê. Die doelwitte van die regering ten opsigte van ekonomiese stimulering en werkskepping word deur die bedryf gedeel. En tog lyk dit asof die regering en die bedryf op twee afsonderlike eilande is, met geen brug tussen hulle. Daar is 'n dringende behoefte dat hul gesamentlik kwessies wat die bedryf strem, in die strewe na uitvoergroei, aan spreek.  **GEPAK EN VERSKEEP**   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Miljoen 15 Kg Kartonne tot einde Week 27 | Gepak | Gepak | Gepak | Verskeep | Verskeep | Aanvanklike Skatting | Nuutste Voorspelling | Finaal Gepak | | **BRON: PPECB/AgriHub** | **2017** | **2018** | **2019** | **2018** | **2019** | **2019** | **2019** | **2018** | | Pomelo’s | 14.4 m | 15.9 m | 13.3 m | 12.9 m | 12 m | 17.1 m | 15.7 m | 18.8 m | | Sagte Sitrus | 8.3 m | 9.7 m | 10.2 m | 8.1 m | 7.8 m | 18.3 m | 18.7 m | 16.2 m | | Suurlemoene | 14.8 m | 14 m | 14.7 m | 12.3 m | 11.2 m | 22 m | 21.4 m | 19.9 m | | Nawels | 15.6 m | 18.1 m | 15.1 m | 14.3 m | 10.4 m | 26.9 m | 24.5 m | 26.7 m | | Valencias | 8.4 m | 5.8 m | 5.1 m | 1.9 m | 2.1 m | 52.9 m | 51.5 m | 54.4 m | | **Totaal** | **61.5 m** | **63.5 m** | **58.4 m** | **49.5 m** | **43.5 m** | **137.2 m** | **131.8 m** | **136 m** | | | | **DIE CGA GROEP SE MAATSKAPPYE (CRI, RIVER BIOSCIENCE, XSIT, CGA CULTIVAR COMPANY, CGA GROWER DEVELOPMENT COMPANY & CITRUS ACADEMY) WORD DEUR SUIDER-AFRIKA SE SITRUSPRODUSENTE BEFONDS** | | |  | | |